O‘zbekistonliklar o‘tgan 9 oyda elektromobillar importiga 51,3 mln AQSh dollari sarflagan. Foto: Megawatt Motors O‘zbekiston 2022 yilning yanvar-sentabr oylarida xorijdan qiymati 51,3 mln AQSh dollariga teng bo‘lgan 1 629 dona elektromobillar import qilgan. Davlat statistika qo‘mitasi ma’lumotlariga ko‘ra, 2022 yilning sentabr oyida 130 ta elektromobil import qilingan. O‘zbekistonga joriy yilning 9 oyida eng ko‘p elektromobillar import qilingan davlatlar orasida Xitoy yetakchilik qilyapti – 1 422 dona. Ushbu ko‘rsatkich qolgan davlatlar kesimida quyidagicha ko‘rinish oldi: BAA – 111 dona;   Germaniya – 41 dona;   Hongkong – 31 dona;   Litva – 10 dona;   Koreya – 7 dona;   boshqa davlatlar – 7 dona.